Sebagai persediaan untuk Operasi Barbarossa, Kumpulan Tentera Darat Utara telah dibentuk semula daripada Kumpulan Tentera Darat C pada 22 Jun 1941. Kumpulan Tentera Darat Utara telah diperintah oleh Fil Marsyal Wilhelm Ritter von Leeb dan berpangkalan di Prusia Timur. Sasaran strategiknya ialah Leningrad, dengan objektif operasi mendapatkan wilayah-wilayah Baltik dan menguasai rusuk utara Kumpulan Tentera Darat Tengah di Utara Rusia antara Barat Sungai Dvina dan sempadan Kumpulan Tentera Darat Daugavpils-Kholm. Pada permulaan operasi penyerangan Baltik "Wehrmacht", Kumpulan Tentera Darat ini dikerahkan kedalam Lithuania dan utara Belorussia.